Verðbólga hefur ekki verið meiri síðan þjóðin barðist við afleiðingar hrunsins. Mikil óvissa ríkir um þróun efnahagsmála en þó er gert ráð fyrir auknum hagvexti í nýrri þjóðhagsspá Hagstofunnar.
Hagvöxtur verður hátt í fimm prósent í ár samkvæmt nýrri þjóðhagsspá Hagstofunnar. Kaupmáttur gæti hins vegar minnkað vegna mikillar verðbólgu.
Óvissa er eitt af þemum nýrrar þjóðhagsspár Hagstofunnar. Nú þegar hún fer minnkandi vegna covid kemur til sögunnar óvissa vegna stríðsins í Úkraínu og áhrifa þess á verð og efnahagshorfur, en ekki síður um verðbólgu, launaþróun og ferðaþjónustu meðal annarra þátta. Annars má segja að margar tölur horfi upp á við, bæði til góðs og slæms. Þannig er spáð meiri hagvexti í ár en í fyrra, auknum útflutningi, fleiri byggðum íbúðum og sterkara gengi krónunnar auk þess að mun fleiri ferðamenn sæki landið heim en í fyrra. Á móti kemur meiri verðbólga bæði innanlands og utan samhliða hækkandi hrávöruverði og eldsneytisverði vegna stríðsins í Úkraínu og viðbragða við því.
Hagstofan birti einmitt nýjar verðbólgutölur í dag. Verðbólgan mælist nú 6,7 prósent og hefur ekki verið meiri frá því í maí árið 2010, hálfu öðru ári eftir hrun. Þessari hækkun veldur helst hækkandi húsnæðis- og eldsneytisverð auk þess sem föt og skór hækka í verði. Verðbólguhorfur hafa versnað umtalsvert samkvæmt nýju þjóðhagsspánni og er gert ráð fyrir nærri sex prósenta verðbólgu á árinu.
Staða á vinnumarkaði er betri en áður en dregið gæti úr kaupmætti vegna hækkandi verðlags. Hagstofan metur stöðuna svo að fjárhagsstaða heimilanna sé engu að síður almennt góð.
Í fyrra var 4,4% samdráttur í íbúðafjárfestingu en síðast mældist samdráttur árið
2015. Fullgerðum íbúðum fjölgaði um tæplega 3.200 í fyrra sem er um 600 íbúðum
færra en árið 2020. Byggingar- og framkvæmdaleyfum fjölgaði hins vegar milli ára,
úr rúmlega 1.400 í yfir 3.000 í lok árs 2021. Gert er ráð fyrir að íbúðafjárfesting
aukist um 6,8% í ár og 9% árið 2023 en í kjölfarið hægi á vextinum sem verður 3,7%

Verðbólga hefur ekki verið meiri síðan þjóðin barðist við afleiðingar hrunsins. Mikil óvissa ríkir um þróun efnahagsmála en þó er gert ráð fyrir miklum hagvexti í nýrri þjóðhagsspá Hagstofunnar.